
TELEPÍTÉSI TANULMÁNYTERV PARTNEREKKEL TÖRTÉNŐ VÉLEMÉNYEZTETÉSE
MEGHÍVÓ LAKOSSÁGI FÓRUMRA
Balkány város külterületén tervezett napelempark részleges áthelyezéséhez és a kapcsolódó bekötőút fejlesztéséhez szükséges településrendezési módosítás előkészítésével kapcsolatban
Balkány Város Polgármestere tájékoztatja a lakosságot és az érintett partnereket, hogy elkészült a Balkány Solar Kft. által kezdeményezett fejlesztéshez kapcsolódó, Balkány Város településrendezési eszközeinek módosítását megalapozó telepítési tanulmányterv.
A tervezett módosítás célja a Balkány közigazgatási területén tervezett, 49,9 MW összteljesítményű napelempark egy részének a 0345/9, 0345/10 és 0345/11 helyrajzi számú ingatlanokról a 0339/5, 0339/6 és 0352/1 helyrajzi számú külterületi ingatlanokra történő áthelyezéséhez, valamint a kapcsolódó bekötőút megerősítéséhez és fejlesztéséhez szükséges településrendezési feltételek megteremtése.
A telepítési tanulmányterv bemutatja a fejlesztési szándékot, az érintett területet és környezetét, a tervezett területfelhasználást, a kapcsolódó infrastruktúra fejlesztési igényeit, valamint a szükséges településrendezési módosítások javaslatát. A tervezési terület pontos lehatárolását és az érintett ingatlanokat a közzétett dokumentáció tartalmazza.
A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 56/A. § (3) bekezdése alapján a telepítési tanulmánytervet az önkormányzati főépítész véleményezését követően a polgármester véleményezteti a partnerekkel. A véleményezésre legalább 15 napos határidőt kell biztosítani.
A telepítési tanulmányterv ismertetése és a partneri vélemények megismerése érdekében Balkány Város Önkormányzata
LAKOSSÁGI FÓRUMOT TART,
amelyre tisztelettel meghívja a település lakosságát és valamennyi érintett partnert.
A lakossági fórum időpontja: 2026. november 17. (kedd) 11:30


Helyszíne: Balkány Polgármesteri Hivatal (Házasságkötő terme)
Címe: 4233 Balkány, Rákóczi u. 8. sz.
A partnerségi véleményezés időtartama:
2026. november 10. napjától 2026. november 26. napjáig.
Tájékoztatom az érintetteket, hogy a telepítési tanulmányterv a város hivatalos honlapján, a www.balkany.hu oldalon, az alábbi linken érhető el:
[A dokumentáció közvetlen linkje vagy pontos elérési útvonala]
A dokumentáció a véleményezési időszakban a Balkányi Polgármesteri Hivatalban (4233 Balkány, Rákóczi utca 8.), ügyfélfogadási időben személyesen is megtekinthető.
A partnerek a telepítési tanulmánytervvel kapcsolatban a lakossági fórumon szóban, továbbá a véleményezési időszak alatt írásban tehetnek észrevételt és javaslatot.
Az írásbeli vélemények beérkezési határideje:
2026. november hó 26.
Kérjük, hogy észrevételeiket nevük és lakcímük, szervezet esetén a szervezet nevének és székhelyének feltüntetésével, Balkány Város Polgármesterének címezve juttassák el:
· személyesen: a Balkányi Polgármesteri Hivatalban, ügyfélfogadási időben;
· postai úton: a 4233 Balkány, Rákóczi utca 8. címre;
· elektronikus levélben: a polgarmester@balkany.hu e-mail-címre.
Kérjük, hogy a beadvány tárgyaként tüntessék fel: „Balkány Solar – telepítési tanulmányterv véleményezése”.
A vélemény a közzétett telepítési tanulmányterv tartalmára vonatkozhat. Kérjük, hogy javaslataikat és kifogásaikat indokolással együtt fogalmazzák meg.
A lakossági fórumon elhangzott észrevételeket és javaslatokat jegyzőkönyvben rögzítjük.
Köszönjük megtisztelő részvételüket és együttműködésüket!
Balkány, 2026. november hó 10.


 Pálosi László
 polgármester

Közzétételi záradék

A hirdetmény honlapon történő közzétételének időpontja: 2026. november 09.
A hirdetmény Polgármesteri Hivatal hirdetőtábláján történő kifüggesztésének időpontja: 2026. november 10.
A hirdetmény közterületi hirdetőfelületen történő kifüggesztésének időpontja: 2026. november 10.
A hirdetmény levételének időpontja: 2026. november 26.



   Dr. Tóth János
jegyző

